"Setswana Puo ya Gae (HL)/P3 15 DBE/Ngwanaitseele 2019 NSC – Kaedi ya go tshwaya  Ga go na popego e e tshwanetseng go salwa morago.  Palo ya mafoko a yona e nne 180-200 diteng fela. Se se lebeletsweng mo motlhatlhojweng:  Tlhagiso ya mofutakwalo wa lokwalo lo lo thadisiwang.  Tlhagiso ya setlhogo sa buka, mokwadi, baphasalatsi, tshikinyo ya gore e buisiwe ke bana ba dingwaga dife, tlhotlhwa le gore e bonwa kae.  Tlhagiso ya morero le ditiragalokgolo.  Thadiso e nne nnete e bile e se gobelele.  Mothadisi a tseye tshwetso le go naya maikutlo a gagwe.  Thadiso e nne le kgogedi. [25] 2.6 TSA BOTSHELO JWA MOSWI Tsa botshelo jwa moswi ke tshedimosetso e e botlalo fela e le khutshwane ka ga botshelo jwa yo motho yo o tlhokafetseng. Dintlha tse di tshwanetseng go elwa tlhoko fa go tshwaiwa tsa botshelo jwa moswi:  Neelana ka tshedimosetso e ntsi ka mo o ka kgonang ka teng fela e nne maleba.  Tlhagisa tshedimosetso e e tletseng ka dintlha tse di latelang: leina la moswi (o ka tlhagisa leina le moswi a tlwaelegileng ka lona), letlha la botsalo, boemo jwa tsalo, batsadi, boagi, dithutego, tiro, seabe mo setšhabeng (fa go tlhokega), kemo ya nyalo (fa a nyetswe), bana fa ba le teng, sebakwa sa loso, ba a ba tlogelang kwa morago, kgannyana e badiri le ba lelapa ba tlaa ikgopotsang moswi ka yona, leboko la thoriso la gaabo le mafoko a go robatsa moswi.  Palo ya mafoko e nne 180–200 diteng fela. Se se lebeletsweng mo motlhatlhojweng:  Setlhogo se nne le maina a moswi ka botlalo.  Tiriso ya phefofatso.  Leina la moswi le batsadi ba gagwe.  Maemo a tsalo.  O tshotswe leng kwa kae?  Dikolo tse a di tseneng.  Lefelo le a neng a dira kwa go lona (fa go tlhokega).  Maemo a nyalo le bana.  Tlhagisa se se bakileng loso le letlha le a tlhokafetseng ka lona.  Tlhagisa ka boripana ka ditiro tse ba neng ba mo itse ka tsona kgotsa ba ba ka mo ikgopotsang ka tsona.  Mafoko a go robatsa moswi ka kagiso.  Leboko la kgotla ya moswi le ka tsenngwa fa go tlhokega. ELA TLHOKO: Morutwana a kwale ka ga moswi e seng motshedi. [25] PALOGOTLHE YA KAROLO YA B: 50 PALOGOTLHE YA TLHATLHOBO: 100 Kwalololo e ileditswe"